“Җырлыйк әле” тамашачылар белән очрашулар үткәрә башлый

	Күптән түгел “Җырлыйк әле” телевизион – музыкаль тапшыруы үзенең 17 еллыгын билгеләп үтте. Бу проектның максаты – кайчандыр популяр булып та бүгенге көндә игътибардан читтә калган җырларыбызны яңгырату, искә төшерү. 	 Бер сәгатькә якын бара торган һәр чыгарылышның 90 процентын музыка алып тора, шуңа да тапшыруның төп геройлары -  үз эшләренә гашыйк музыкантлар дип саныйм.  Бүгенге көндә әлеге шоу – тамашаны әзерләүдә  6 махсус белеме булган музыкант эшли. Алып баручылар Азат, Алинә –җырчылар, һәм  4 кешедән торган инструменталь ансамбль. Шулай ук  кадр артында калган тавыш режиссерларының да күбесе югары музыкаль белемгә ия. “Җырлыйк әле”нең уңышында  режиссер Гүзәл Шакирҗанованың  (Вәлиәхмәтова) да өлеше бик зур. Музыкаль фразаларны нечкә тоеп, кадрны вакытында алмаштыру, һәрбер җырның эчтәлегенә туры килердәй алымнар табу – болар барысы да Гүзәлнең үз эшенең остасы булуы турында сөйли.  
	Нәҗип БӘДРЕТДИНОВ	
Матбугат.ру

	№ --- | 08.12.2017	


